text: Tysk dag i Tinglev 
  05 november 2011 kl. 10.31
  Det tyske mindretal holdt tyske dage i sportshallen i Tinglev lørdag.
  Tysk Dag er en årlig tilbagevendende begivenhed her i starten af november og et højdepunkt for det tyske mindretal. 
  Traditionen tro var det den tyske sportshal i Tinglev, der dannede rammen om mødet. 
  Flere danske lokal- og landspolitikere deltog også. Blandt andre Sønderborgs borgmester Aase Nyegaard og folketingsmedlem for Venstre Ellen Trane Nørby. 
  Dagens store emne var behovet for frivillig arbejdskraft. 
  - Vores organisation ville ikke kunne eksistere, vi har ikke økonomi til at aflønne alle de mange frivillige, der laver et kæmpe stykke arbejde for os, siger formand for mindretallet Hinrich Jürgensen.
  